+ + + + + शीघ्र ही वे विवाह बन्‍धन में बंध गये। रस की ऐसी दृष्‍टि हुई कि जन्‍म-जन्‍मान्‍तरों की तृप्‍ति हो गयी। परी का प्रेम ऐसी भुलभुलैया की तरह था, जिसमें वह यहां-वहां घूमता तो रहाऋ पर बाहर कभी नहीं निकल पाया। आत्‍मा के परमात्‍मा से मिलन जैसो इस सम्‍बन्‍ध के बाद संसार उसके लिए निस्‍सार था। उसे लगता शायद मोक्ष की आनन्‍दानुभूति ऐसी ही होती होगी। परी के सिवा उसे न कुछ सझूता न दिखायी देता। वर्ष भर का साहचर्य मन और देह की वीथिकाओं से आगे बढ़ता हुआ सृजन की ओर उन्‍मुख हो चला था। प्रेम की स्‍वाभाविक परिणति परी के गर्भ में साकार रूप से रही थी। वह स्‍वाभाविक रूप से इतना प्रसन्‍न था कि परी के माथे पर छायी चिन्‍ता की लकीरों को देख नहीं सका, जो दिनोंदिन गहरी होती जा रही थीं।